Adoración d'os Reis Magos

L**'Adoración d'os Reis Magos** ye un episodio d'a vida de Chesús de Nazaret que gosa amaneixer en obras d'arte vincladas a la relichión cristiana, ya sía en a pintura, en l'arquitectura u en a escultura. Se tracta d'una d'as escenas basadas en a *[[Biblia]]* mas representadas en l'arte de tradición relichiosa cristiana.

Se basan en a escena tal como la conta l**[[Evanchelio de Mateu]]'' (Mt 2-12) en o ''[[Nuevo Testamento]]'' d'a ''[[Biblia]]''. Tanimientres ye un episodio que no amanixe en l**Evanchelio de Lucas* cuan conta la nineza de Chesús. O relato de [[Sant Mateu apóstol]] ye bien escueto y no diz ni lo numero ni los nombres d'os [[Reis Magos]], os protagonistas de l'episodio. Ye a partir d'escritos d'[[Orichenes]] en o [[sieglo III]] y mas que mas a partir d'os *Evanchelios apocrifos* que se perfila la historia con os suyos detalles tal como s'entiende en l'actualidat.

Poquet a poquet se consolida la explicación de que os [[Reis Magos]] yeran tres personaches, representativos d'os tres continents que en ixas envueltas se consideraba que formaban a [[Tierra]] ([[Europa]], [[Asia]] y [[Africa]]) y por ixo un d'éls ye de color negra, en representando Africa. Se considera que proceden d'Orient, a tierra d'os magos, y que los suyos nombres son [[rei Gaspar]], [[rei Baltasar]] y [[rei Melchior]].

A escena s'ha emplegau a sobén en creacions artisticas como representación d'a [[Natividat de Chesús]].

L'orichen d'a escena en l'arte se troba en l'[[arte paleocristiano]], en as primeras [[catacumba]]s, y la composición d'a escena s'inspira en cómo s'amostraba en l'[[arte romano]] o sosmetimiento d'un pueblo venciu a lo [[cheneral]] que l'heba venciu. Ixa composición se modifica dende lo [[sieglo V]], en hacer de [[Santa María]] lo nuevo centro d'a composición a la vegada que s'introduz un nuevo elemento, os [[Camelus|camelidos]] sobre los cuals s'acorren os reis.

En l'[[arte bizantino]] gosa amanixer un [[ánchel]] con a estrela anunciadora d'a [[Natividat de Chesús]], a la vegada que en l'arte medieval occidental se gosa presentar a los Reis Magos ornaus de ricas vestiduras, con una [[corona reyal]] como elemento anunciador d'a suya cualidat reyal y gosan dar a Chesús beliquez presentaus en recipients valuosos. Dende lo [[sieglo XIII]] torna a variar a composición, amostrando a un d'os reis achenollau y a lo segundo chirau amostrando la estrela a lo tercero. Dende lo [[sieglo XIV]] s'opta por enriquir a escena con l'adición de detalles variaus de [[caza]] u de combaz, dende lo [[sieglo XV]] lo [[rei Baltasar]] prencipia a amostrar rasgos africanos y dende lo [[sieglo XVI]] prencipia a perder o suyo sentiu relichioso simbolico orichinal.

En [[arquitectura]], especialment dende l'[[arte gotico]], a escena de l'Adoración gosa fer parte d'un conchunto d'atras escenas amostrando la vida de Chesús.

== Texto biblico ==
Se troba en l*'Evanchelio de Mateu* (Mt 2-12):



== Galería d'imáchens ==
<gallery>
Imachen:Franz Christoph Janneck - Pokłon Trzech Króli.jpg|*Adoración d'os Reis Magos*, de [[Franz Christoph Janneck]], en o [[Museu Nacional de Cracovia|Museu Nacional]] de [[Cracovia]] ([[Polonia]]).
Imachen:The Adoration of the Magi MET DT1202.jpg|*Adoración d'os Reis Magos*, de [[Giovanni Battista Tiepolo]], en o [[Museu Metropolitano d'Arte]] de [[Nueva York]] ([[Estaus Unius]]).
Imachen:Fontebasso Adoration of the Magi.jpg|*Adoración d'os Reis Magos*, de [[Francesco Fontebasso]], en o [[Museu Nacional de Varsovia|Museu Nacional]] de [[Varsovia]] ([[Polonia]]).
Imachen:Azulejos Penha Church Braga.JPG|*Adoración d'os Reis Magos*, [[azulecho]], en a [[Ilesia de Nuestra Sinyora d'a Concepción da Penha de França de Braga|ilesia de Nuestra Sinyora d'a Concepción da Penha de França]] de [[Braga]] ([[Portugal]]).
Imachen:Lucas Cranach (Werkstatt)-Anbetung der Könige-4781.jpg|*Adoración d'os Reis Magos*, de [[Lucas Cranach o Viello]], en o [[Jagdschloss Grunewald]] de [[Berlín]] ([[Alemanya]]).
Imachen:Edward Burne-Jones Star of Bethlehem.jpg|*Adoración d'os Reis Magos*, d'[[Edward Burne-Jones]], en o [[Museu y Galería d'Arte de Birmingham]] de [[Birmingham]] ([[Reino Uniu]]).
Imachen:La adoración de los Reyes Magos (Rubens, Prado).jpg|*Adoración d'os Reis Magos*, de [[Peter Paul Rubens]], en o [[Museu Nacional d'o Prado]] de [[Madrit]] ([[Espanya]]).
Imachen:Adoration des mages - Pesellino - Musée Condé.jpg|*Adoración d'os Reis Magos*, de [[Pesellino]], en o [[Museu Condé]] de [[Chantilly]] ([[Francia]]).
Imachen:Peter Paul Rubens - Adoration of the Magi - WGA20248.jpg|*Adoración d'os Reis Magos*, de [[Peter Paul Rubens]], en o [[Museu d'o Louvre]] de [[París]] ([[Francia]]).
Imachen:Luis Tristán de Escamilla 001 DYK.jpg|*Adoración d'os Reis Magos*, de [[Luis Tristán]], en o [[Museu d'Artes Polidas de Budapest|Museu d'Artes Polidas]] de [[Budapest]] ([[Hongría]]).
Imachen:Gilmonde -Azulejos-Nascimento de Jesus.jpg|*Adoración d'os Reis Magos'', azulecho, en a ilesia de Santa María de Gilmonde (Barcelos, Portugal).


## Referencias

## Se veiga tamién
* Reis Magos
* Vida de Chesús de Nazaret en l'arte.
* Vida de Nuestra Sinyora en l'arte.

## Vinclos externos